PARLAMENTUL ROMÂNIEI

CAMERA DEPUTAȚILOR SENATUL

LEGE

pentru anularea unor creanțe fiscale ce provin din sancțiuni aplicate pe durata stării de alertă declarate și prelungite conform Legii nr. 55/2020, privind unele măsuri pentru prevenirea şi combaterea efectelor pandemiei de COVID-19, publicată în Monitorul Oficial al României, nr. 396/2020, cu modificările și completările ulterioare, pentru acordarea unor amnistii penale și pentru clasarea ori achitarea unor cauze penale

Parlamentul României adoptă prezenta lege.

Articolul 1

 Procesele-verbale de constatare a contravențiilor și de aplicare de sancțiuni principale și complementare ce au ca obiect contravențiile de la articolul 65 din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, publicată în Monitorul Oficial al României nr. 396/2020, cu modificările și completările ulterioare, și contravențiile prevăzute în actele normative emise în temeiul Legii nr. 55/2020, se declară nule.

Articolul 2

 Amenzile contravenţionale aplicate în temeiul Legii nr. 55/2020 privind unele măsuri pentru prevenirea şi combaterea efectelor pandemiei de COVID-19 și al actelor normative emise în baza Legii nr. 55/2020, neachitate până la data intrării în vigoare a prezentei legi, se anulează și se scad din evidențele organelor de executare.

Articolul 3

 Sumele de bani achitate până la data intrării în vigoare a prezentei legi, reprezentând amenzi contravenţionale aplicate în temeiul Legii nr. 55/2020 și al actelor normative emise în baza Legii nr. 55/2020, se restituie de către organul fiscal de executare competent în termen de 60 de zile de la data intrării în vigoare a prezentei legi prin virament în cont bancar sau prin mandat poștal care nu este supus taxelor de servicii poștale către domiciliul persoanelor amendate, după caz, din oficiu.

Articolul 4

 Restituirea sumelor de la articolul 3 se face cu remiterea sumelor ce reprezintă contravaloarea amenzilor aplicate, la nivelul indicelui inflației confirmate de Banca Națională a României de la data virării în cont bancar sau de la data inițierii mandatelor poștale în condițiile articolului 3.

Articolul 5

 (1) În timpul remiterii oricăror sume, în condițiile articolelor 3 și 4, se va încheia un proces-verbal, care va cuprinde:

a) organul fiscal emitent;

b) funcționarul care a încheiat procesul-verbal;

c) oficiul poștal care a emis mandatul poștal sau contul bancar prin care este transmisă suma;

d) indicatorii seriei și a numărului proceselor-verbale sau titlurilor executorii prin care persoanelor li s-au aplicat amenzile;

e) data, locul și ora încheierii procesului-verbal și modalitatea de calcul utilizată la restituire.

 (2) Un exemplar al procesului-verbal de la alineatul (1) se comunică, în copie, persoanelor cărora le este restituită suma.

Articolul 6

 (1) Cauzele penale care au ca obiect nerespectarea dispozițiilor Legii nr. 55/2020 și ale actelor normative emise pe baza Legii nr. 55/2020, în faza de urmărire penală, se clasează.

 (2) Cauzele penale de la alineatul (1), în care inculpații au fost condamnați definitiv, se amnistiază.

 (3) Cauzele penale care au obiectul cauzelor de la alineatul (2), în faza de cameră preliminară și de judecată, se achită.

 (4) Onorariile avocaților implicați în cauzele de la alineatele (1), (2) și (3), rămân în sarcina statului.

 (5) Onorariile experți implicați în cauzele de la alineatele (1), (2) și (3), rămân în sarcina statului.

Prezenta lege a fost adoptată cu respectarea art. 75 și art. 76, al. 2 din Constituția României.

Președintele Camerei Deputaților, Președintele Senatului,